Cona Hill
Cona Hill (ing. Jonah Hill; 20 dekabr 1983, Los-Anceles, Los-Anceles dairəsi, Kaliforniya, ABŞ) — ABŞ aktyoru. Ən çox komediya filmlərindəki rolları ilə tanınır. Onun çəkildiyi məşhur filmlərə "Superpis", "Get Him to the Greek", "21 Jump Street", "Bu, sondur" və "22 Jump Street" daxildir. Aktyor "Moneyball" və "Uoll-strit canavarı" filmlərindəki performansına görə "Oskar" mükafatına namizəd göstərilib. Cona Hill rejissorluq debütünü 2018-ci ildə "90-cı illərin ortası" filmi ilə etmişdir.